**З А П О В Е Д**

№РД-375

гр. Рудозем 04.11.2022г.

Със заявление №УТ-2117-27/03.11.2022г., с възложител „РУДМЕТАЛ“ АД е поискано разрешение за изработване на Подробен устройствен план (ПУП) - План за регулация и застрояване (ПРЗ) за имот с идентификатор 63207.504.226 за който е отреден УПИ IV в кв. 2 по плана на гр. Рудозем, общ. Рудозем.

Към преписката са приложени: предложение за изменението на ПУП, становище по чл. 135, ал.4, т.1 от ЗУТ на Главния архитект на Община Рудозем, техническо задание.

Изработеният ПУП – ПРЗ не предвижда промяна на уличната регулация.

Предвижда се регулационните линии да се поставят в съответствие с имотните граници по действащата кадастрална карта и да се обособи нов УПИ за БКТП. Предназначението на УПИ IV се променя от „База за отдих“ на „За общ. ползване и ФЕЦ“. Площта на новообразуваното УПИ IV, кв.2 е 10.067 кв.м. Обособява се и нов УПИ XXI-за БКТП с площ 71 кв.м.

При горната фактическа обстановка се установява от правна страна следното: Искането е направено от собствениците на поземлените имоти, явяващи се на това основание заинтересувани лица по смисъла на чл.131, ал.1 от ЗУТ. Приложено е предложение за изменението на плана за регулация .

Спазена е разпоредбата на чл.135, ал.2 от ЗУТ която гласи, че когато искането е за изменение на подробен устройствен план, към заявлението се прилага скица с предложение за изменението му.

Изготвено е становище на Главния архитект на Община Рудозем, съобразно чл.135, ал.4, т.1 от ЗУТ. Експертното становище на Главния архитект е неизменна част от административната процедура и се взема задължително преди произнасянето на административния орган по чл.135, ал.1 от ЗУТ, а именно кмета на общината.

С оглед на гореизложените мотиви, събраните в административното производство доказателства, предвид становището на Главния архитект и на основание чл.44, ал.1,т.13 от ЗМСМА, чл.135, ал.3 във връзка с чл.134, ал.2, т.6 от ЗУТ

**ДОПУСКАМ:**

Изработването на проект за изменение на Подробен устройствен план (ПУП) - План за регулация и застрояване (ПРЗ) за имот с идентификатор 63207.504.226, за който е отреден УПИ IV в кв. 2 по плана на гр.Рудозем, общ.Рудозем.

1. На основание чл.135, ал.7 от ЗУТ заповедта да се съобщи на заинтересуваните лица по реда на чл.124б, ал.2 от ЗУТ.

АБ

